Jelena Lijepa - Wikipedija

# Jelena Lijepa

### Izvor: Wikipedija

Jelena Lijepa hrvatska kraljica, žena kralja Dmitra Zvonimira i sestra ugarskoga kralja Ladislava iz dinastije Arpadovića. Zbog svoje je iznimne ljepote prozvana Jelenom Lijepom. Kralju Zvonimiru rodila je sina Radovana, no on je zbog svoje boležljivosti i slabosti umro kao dječak. Tako je Zvonimir 1089. umro bez nasljednika pa ga je na hrvatskome prijestolju naslijedio stari i bolesni Stjepan II., nećak Petra Krešimira IV. i posljednji Trpimirović, kojega je Zvonimir dao zatvoriti u samostan. Nakon Stjepanove skore smrti 1091., Hrvatsko Kraljevstvo ostalo je bez vladara i bez vladajuće dinastije te je, nakon 90 godina unutrašnje stabilnosti i napretka, ponovno bačeno u prijestolne borbe. Iako kao žena nije mogla vladati, njen je brat Ladislav položio pravo na hrvatsko prijestolje što je na kraju dovelo do ugarsko-hrvatske personalne unije pod Ladislavovim sinom Kolomanom. Kraljica Jelena Lijepa tako je zaslužna za devet stoljeća zajedničke hrvatsko-mađarske povijesti.

Nedovršeni biografski članak Jelena Lijepa dopunite prema pravilima Wikipedije.

Dobavljeno iz "http://hr.wikipedia.org../../../j/e/l/Jelena_Lijepa_3059.html"

Kategorije: U izradi, Vladari | Hrvatski vladari

##### Views

- Članak
- Razgovor
- Trenutna inačica

##### Traži